open-index/open-wikipedia-markdown huggingface dataset:
Ine Marie Wilmann

**Ine Marie Wilmann** (født 1985) er en norsk skuespiller fra Rykkinn i Bærum.

Wilmann gikk ut av Teaterhøgskolen (KHiO) våren 2011, etter et fireårig studium. Hun debuterte som skuespiller ved Teatret Vårt i Molde i rollen som Elis i stykket *Blindpassasjer* høsten 2011. Etter dette var hun med på Riksteatrets turné med *[[Anna Karenina]]* våren 2012, i rollen som Kitty. Etter dette var hun med i Riksteatrets forestilling *[[Fruen fra havet]]* i rollen som Hilde. Vinteren 2013 var Wilmann å se i rollen som Aricia i stykket *[[Fedra (Racine)|Fedra]]*, basert på verket av Jean Racine. Høsten 2013 spilte Ine Marie Wilmann rollen som Anne Frank i oppsetningen *Anne Franks dagbok* på Den Nationale scene i Bergen.

Ine Marie Wilmann fikk sin TV-debut i NRK-serien *Ansur*. Hun har også spilt rollen som Hege i *[[Størst av alt]]*, en norsk drama-serie på seks episoder som gikk på NRK1 vinteren 2007. I 2011 spilte Wilmann rollen som Liv Tone i spillefilmen *Jeg reiser alene*, i trilogien om Jarle Klepp, basert på bøkene til Tore Renberg.

For sin rolle i spillefilmen *[[De nærmeste]]* vant hun Amandaprisen 2015 i klassen beste kvinnelige skuespiller og Kanonprisen 2015 i klassen beste kvinnelige hovedrolle. Hun vant Gullruten 2016 i klassen beste kvinnelige skuespiller for *[[Det tredje øyet]]* og ble nominert til Amandaprisen 2019 og Kanonprisen 2018 i klassen beste kvinnelige skuespiller for *[[Sonja (film)|Sonja]]*. I 2023 vant hun Amandaprisen 2023 i klassen beste kvinnelige birolle for sin rolle i filmen *[[Krigsseileren]]*.

## Filmografi
* *[[Kalde føtter (film)|Kalde føtter]]* (2006)
* *[[Reprise (film)|Reprise]]* (2006)
* *[[Størst av alt]]* (2007)
* *[[Jeg reiser alene]]* (2011)
* *[[Flink pike]]* (2014)
* *[[Det tredje øyet]]* (2014–2016)
* *[[De nærmeste]]* (2015)
* *[[Erica (kortfilm)|Erica]]* (2016)
* *[[Ingenting tar noensinne slutt]]* (2016)
* *[[ZombieLars]]* (2017–)
* *[[Sonja (film)|Sonja]]* (2018)
* *[[Exit (TV-serie)|Exit]]* (2019, 2021, 2023)
* *[[Blodtur]]* (2020–)
* *[[Dianas bryllup]]* (2020)
* *[[Furia (TV-serie|Furia]]* (2021)
* *[[Krigsseileren]]* (2022)
* *[[Troll (film)|Troll]]* (2022)
* *[[Folk og røvere i Kardemomme by (2022)|Folk og røvere i Kardemomme by]]* (2022, stemme)
* *[[Victoria må dø]]* (2024)

## Priser og nominasjoner

## Referanser


## Eksterne lenker
*
Stående bølge

**Stående bølger**, eller **stasjonære bølger** er en bølgelignende svingbevegelse som danner et mønster av fastlignede knuter og buker. Bølgen har altså en konstant posisjon. To motsatt rettede bølger danner en stående bølge.

Fenomenet kan oppstå fordi mediet flytter seg i motsatt retning i forhold til bølgen, eller kan oppstå i et stasjonært medium som følge av interferens mellom to bølger som går i motsatt retning. I det andre tilfellet er det for bølger med lik amplitude ingen netto forplantning av energi.

I en resonator hvor stående bølger oppstår, blir de kalt resonans.

## Kilder
*
Peter Goldreich

**Peter Goldreich** (født 14. juli 1939 i New York City i New York) er en amerikansk astrofysiker hvis forskning fokuserer på himmelmekanikk, planetringer, helioseismologi og nøytronstjerner.  Han er Lee DuBridge Professor i astrofysikk og planetarisk fysikk California Institute of Technology. Siden 2005 har han også vært professor ved Institute for Advanced Study i Princeton i New Jersey.  Asteroiden 3805 Goldreich er oppkalt etter ham.

## Referanser


## Eksterne lenker
* 
* Goldreichs nettside hos Institute for Advanced Study
Filosofiåret 1622

**Filosofiåret 1622** er en oversikt over hendelser, utgivelser og personer med tilknytning til filosofi i 1622.

## Hendelser

## Publikasjoner

## Fødsler
*24. februar – Johannes Clauberg, tysk teolog og filosof (død 1665)
*17. april – Thomas Vaughan, filosof fra Wales  (død 1666)
*27. august – Jakob Thomasius, tysk filosof (død 1684)
*21. september – Yamaga Sokō, japansk filosof (død 1685)
*Andreas Kempe, svensk filosof og filolog (død 1689)	

## Dødsfall
*Francisco Sanches, portugisisk lege, filosof og matematiker (født 1550)


Fil:Johann Clauberg.jpg|Johannes Clauberg(1622-1665)
Fil:Jacob Thomasius; Haid cropped.jpg|Jakob Thomasius(1622-1684)


## Se også
*Filosofi på 1600-tallet
Radiookkultasjon

**Radiookkultasjon** (RO) er en fjernmålingsteknikk brukt for måling av de fysiske egenskapene til en planets atmosfære. Den avhenger av påvisning av en endring i et radiosignal når den passerer gjennom planetens atmosfære, det vil si den okkulteres av atmosfæren. Når elektromagnetisk stråling passerer gjennom atmosfæren, brytes den. Størrelsen av denne brytningen avhenger av gradienten av refraktivitet normalt på banen, som i sin tur avhenger av graden av tetthet og innhold av vanndamp.
Anders Bals

**Anders Johansen Bals** (født 4. juni 1973) er en norsk journalist og politiker for Høyre. Fra oktober 2013 til november 2014 var han statssekretær for kommunal- og moderniseringsminister Jan Tore Sanner i Erna Solbergs regjering med spesielt ansvar for samiske saker. Han har også erfaring fra reindrift. 

## Referanser




## Eksterne lenker
*
Filosofiåret 1665

**Filosofiåret 1665** er en oversikt over hendelser, utgivelser og personer med tilknytning til filosofi i 1665.

## Hendelser

## Publikasjoner

## Fødsler

## Dødsfall
*31. januar – Johannes Clauberg, tysk teolog og filosof (født 1622)
*11. juni – Kenelm Digby, engelsk filosof (født 1603)


Fil:Johann Clauberg.jpg|Johannes Clauberg(1622-1665)
Fil:Kenelm Digby.jpg|Kenelm Digby(1603-1665)
Filosofiåret 1666

## Hendelser
## Publikasjoner
## Fødsler

*21. mars – Ogyū Sorai, japansk neokonfuciansk filosof (død 1728)

## Dødsfall
*27. februar – Thomas Vaughan, filosof fra Wales (født 1622)

## Bildegalleri

Ogyuh Sorai.jpg|Ogyū Sorai(1666-1728)
Reynold'_Study_for_a_portrait.jpg|Mary Astell(1666-1731)


## Referanser
Mikkel Warming

**Mikkel Warming** (født 15. mai 1969) er en dansk politiker. Han har vært sosialborgmester i Københavns Kommune siden 2005 og medlem av Københavns Borgerrepræsentation for Socialistisk Folkeparti fra 1994 til 1996 og for Enhedslisten fra 1998.

Han var tidligere aktiv i Danske Gymnasieelevers Sammenslutning, og arbeidet før han ble borgmester som medlemssekretær for Enhedslistens folketingsgruppe.

På grunn av Enhetslistens rotasjonsprinsipp kunne han i 2013 ikke fortsette i borgmestervervet. Han brukte denne anledningen til å trekke seg ut av kommunalpolitikken, etter en 19 år lang politisk karriere på Københavns Rådhus. Han stilte ikke opp ved kommunevalget i november 2013.

## Eksterne lenker
* Om Mikkel Warming på Københavns kommunes nettsider
* Om Mikkel Warmings avgang på Enhedslistens nettsider
Dansk Forfatterforenings Jubilæumslegat

**Dansk Forfatterforenings Jubilæumslegat** er et æreslegat som ble innstiftet i forbindelse med Dansk Forfatterforenings 100-årsjubileum i mai 1994. 

Prisen tildeles «en talentfuld forfatter, oversætter eller billedbogsillustrator».

## Prismottakere
* 2022 &ndash; Thomas Harder
* 2018 &ndash; Anne Marie Bjerg
* 2014 &ndash; Niels Brunse
* 2003 &ndash; Erling Jepsen
* 2000 &ndash; Merete Klenow With
* 1999 &ndash; Karen Akhøj
* 1998 &ndash; Ebbe Kløvedal Reich 
* 1997 &ndash; Lilian Brøgger 
* 1996 &ndash; Cecil Bødker
* 1995 &ndash; Benny Andersen
* 1994 &ndash; Kåre Bluitgen

## Eksterne lenker
* Dansk Forfatterforenings Jubilæumslegat / Dansk Forfatterforenings Hæderslegat
Familien Philidor

**Philidor** eller **Danican Philidor** er en familie av franske musikere som var aktive ved de franske kongehoffene på 1600- og 1700-tallet.

Familien stammet sannsynligvis fra den skotske klanen *Duncan* som Danican er en forvanskning av. Kong Ludvig XIII gav Michel (1610-1679) tilnavnet «Philidor» fordi spillet hans minte om den italienske obovirtuosen Filidori. Broren Jean (1610–1679) står for den første dokumenterte bruken av Philidor som en del av navnet: i tiden rundt brorens død begynte han å kalle seg *Danican dit Philidor* («Danican kalt Philidor»), deretter ble Philidor en fast del av familienavnet.

Komponisten og sjakkspilleren André Danican Philidor (1726–1795) er det mest kjente medlemmet av dynastiet.

## Slektstre




## Referanser


## Litteratur
* Jean-François og Nicolas Dupont-Danican Philidor; *Les Philidor: Une dynastie de musiciens* (Paris, 1995)
* Rebecca Harris-Warrick og Julian Rushton. «Philidor» i *[[Grove Music Online]]*.
Filosofiåret 1684

**Filosofiåret 1684** er en oversikt over hendelser, utgivelser og personer med tilknytning til filosofi i 1684.
## Publikasjoner
* François Bernier :  * «Nouvelle division de la terre par les différentes espèces ou races d'hommes qui l'habitent». I: *[[Journal des Sçavans]]*. Bind 6, 1684, s. 133–140, Online.
* René Descartes :  
** *Regulae ad directionem ingenii* (*Regler for sinnets retning*) fra 1628, publisert posthumt på nederlandsk oversettelse av Jan Glazemaker 1684
** *Recherche de la vérité par la lumière naturelle* (*Søken etter sannhet ved naturlig lys*), publisert for første gang og da i nederlandsk oversettelse  1684
* Gottfried Leibniz : 
** *Nova Methodus pro Maximis et Minimis* (*Ny metode for maksimum og minimum*)
***Meditationes de cognitione, veritate et ideis* (*Meditasjoner om kunnskap, sannhet og ideer*)
* Nicolas Malebranche : *Traité de morale (1684)* (*Avhandling om etikk*)
* Charles de Saint-Évremond : *Discours sur Épicure* (*Foredrag om Epikur*) Online. Paris: Claude Barbin, 1684.

## Fødsler

## Dødsfall

## Referanser
Gerald Finzi

**Gerald Finzi** (født 14. juli 1901 i London, død 27. september 1956 i Oxford) var en britisk komponist, som særlig er kjent for sine sanger.

## Liv og verker
Finzi ble født som yngste barn i en søskenflokk på fem. Begge foreldre var jødiske, faren fra Italia, moren fra Tyskland. Finzi betraktet seg som agnostiker, men komponerte likevel kirkemusikk, som for eksempel julekantaten *In terra pax* fra 1954. Finzis hovedproduksjon omfatter ni sangsykluser. Seks av disse er basert på dikt av Thomas Hardy. Av andre verker kan nevnes solokantaten *Dies natalis* for sangstemme og strykere og en konsert for cello og orkester (1955).

## Referanser


## Kilder
* Stephen Banfield, *Gerald Finzi: An English Composer* (London: Faber & Faber. 1997).
* Diana McVeagh, *Gerald Finzi: His Life and Music* (Woodbridge & Suffolk: Boydell & Brewer, 2006).
Kelly

**Kelly** er et irsk og engelsk fornavn og etternavn. Som fornavn er det hovedsakelig brukt som kvinnenavn.

## Etymologi
Kvinnenavnet *Kelly* er dannet av etternavnet *Kelly*, en anglifisert form av det irsk gæliske etternavnet *Ó Ceallaigh*, som betyr «etterkommer av Ceallagh». *Ceallagh* er it irsk gælisk mannsnavn med usikker opprinnelse. Det kan være dannet av *ceall*, «kloster, kirke», eller *ceallach*, «krig, strid», men kan også ha betydningen «smart, lys».

Mannsnavnet *Kelly* er dannet som en nyere engelsk form av *Ceallagh*, som er beskrevet over.

## Utbredelse
*Kelly* var et populært jentenavn i USA fra 1960- til 2000-årene og hadde en popularitetstopp med 1,1% i 1977.

I England var *Kelly* et populært navn i 1970- og 1980-årene.
	

*Kelly* er i dag hovedsakelig brukt som kvinnenavn.

|}

*Kelly* var et populært guttenavn i USA fra 1950- til 1970-årene og hadde en popularitetstopp med 0.2% i 1967.

|}

## Kjente personer med navnet
Personene i listen er ordnet kronologisk etter fødselsår.
* Kelly McCallum (f. 1979), kanadisk kunstner
* Kelly Rowland (f. 1981), amerikansk sanger
* Kelly Clarkson (f. 1982), amerikansk sanger
* Kelly Osbourne (f. 1984), engelsk skuespiller, sanger og motedesigner

### Kelly som etternavn
* Ned Kelly (1856&ndash;1880), australsk bushranger
* Grace Kelly (1929&ndash;1982), amerikansk skuespiller og fyrstinne av Monaco
* Kevin Kelly (f. 1952), amerikansk forlegger og redaktør for *[[Wired]]*
* Johnny Kelly (f. 1968), amerikansk trommeslager
* Martin Kelly (f. 1990), engelsk fotballspiller
* Machine Gun Kelly, amerikansk rapper

## Annen bruk av navnet
* Kelly Services, amerikansk vikarbyrå
* Kelly Tires, amerikansk bildekkprodusent
* Reckless Kelly, amerikansk rockeband

## Referanser


## Eksterne lenker
Ostebånd

**Ostebånd** er et bånd av lin eller bomull med brodert dekor. Ostebånd ble festet rundt osten, helst på store (gjerne 4-kilos) geitoster. Slik kunne man slippe å berøre osten med hendene når man skulle skjære. Samtidig fungerte de som pynt på osten. I tillegg til rene dekorative elementer kunne ostebånd ha brodert navn eller initialer for eieren, årstall eller en tekst som *Skjær pent av osten*. Ostebånd hørte ofte sammen med en ostebrikke til å legge under osten. Ostebånd var særlig brukt i perioden fra slutten av 1800-tallet og til omkring 1950.

## Litteratur
* Østby, Jon Birger (1984): *Nomenklatur for melkestell. Med tegninger av Torill Sand.* Oslo.

## Eksterne lenker
* Se ostebånd i DigitaltMuseum.
Ostebrikke

**Ostebrikke** er en kvadratisk eller rund brikke av lin eller bomull som ble lagt under osten ved servering. Ostebrikker hadde gjerne brodert dekor. De ble helst brukt under store geitoster og hadde ofte et tilhørende ostebånd. Ostebrikker har vært mest brukt i perioden fra slutten av 1800-årene og til omkring 1950.

## Litteratur
* Østby, Jon Birger (1984): *Nomenklatur for melkestell. Med tegninger av Torill Sand.* Oslo.

## Eksterne lenker
* Se ostebrikker og -bånd i DigitaltMuseum.
NM i troppsgymnastikk 1997 (nasjonale klasser)

:Se også NM i troppsgymnastikk 1997 (Nordisk klasse)
**NM i troppsgymnastikk 1997** i nasjonale klasser ble arrangert 3. - 4. mai 1997, i Stavanger. Arrangør var Stavanger Turnforening.

I konkurranseformen *nasjonale klasser* konkurrerer lagene i gymmix (frittstående), tumbling og trampett som separate konkurranser, i motsetning til Euroteam (TeamGym), der det konkurreres sammenlagt. Det var ikke kjønnsinndelte klasser i dette NM, dette ble innført i nasjonale klasser først i 2011.
 
## Resultater
### Gymmix (frittstående)

### Tumbling

### Trampett
Pierre Danican Philidor

**Pierre Danican Philidor** (1681–1731) var en fransk komponist ved hoffet til kong Ludvig XIV av Frankrike. Han var en av flere i familien Philidor som var aktive som musikere og komponister ved de franske kongehoffene på 1600- og 1700-tallet.

## Liv
Philidor var sønn av Jacques Danican Philidor «le Cadet» og nevø av André Danican Philidor. I 1697 fikk Pierre oppført sitt første sceneverk ved hoffet, en pastorale. Samme år ble han oboist og fiolinist i *Grande Ecurie du Roy* og i 1704 i *Chapelle royale*. Fra 1716 fikk æren av å spille gambe i kongens kammerorkester (*chambre du roi*).

## Verk i utvalg

;Instrumentalmusikk
* 1717: 3 Suites à deux flûtes traversières seules avec 3 autres suites dessus et basses pour les hautbois, flûtes et violons
* 1717: Trio, premier œuvre, contenant six suites
* 1718: Première suite à deux flûtes traversières seules et une autre dessus et basse pour hautbois, flûtes et violons, avec une réduction de La Chasse
* 1718: 2 Suites à deux flûtes traversières
* 1722: *La marche du régiment de la Calotte*, marsjer og danser (1722)

;Sceneverk
* *Pastorale*, (Marly 3. august 1697 og Versailles, 3. september 1697)
* *La mascarade du jeu d'échecs*, (Marly, 19. februar 1700)
* *L'églogue de Marly* (Divertissement) (Marly, 4. januar 1702 og Versailles, 8. januar 1702) (musikken er tapt)
* *Apollon et Daphné* (pastorale-héroïque) (Marly, 1703) (musikken er tapt)

## Referanser


## Eksterne lenker
*
Den faglitterære pris

**Den faglitterære pris**, ofte benevnt **Kulturministeriets faglitterære pris**, er en dansk litteraturpris, oftes utdelt i april. Det opprinnelige navnet på prisen var **Den populær-videnskabelige pris**. Prisen administreres av Dansk Forfatterforening. 

## Prismottakere
* 2022 – Dan H. Andersen (for *Store Nordiske Krig*. Bind 1-2)
* 2021 – Puk Damsgård
* 2020 – Annette Lassen
* 2019 – Ole Steen Hansen
* 2018 – Marianne Stidsen og Steen Hildebrandt
* 2017 – Anja C. Andersen og Henrik Wivel
* 2016 – Dorthe Jørgensen og Søren Ryge
* 2015 – Jens Andersen og Ulrik Langen
* 2014 – Peter Øvig Knudsen og Birgitte Possing
* 2013 – Eigil Holm og Martin Breum
* 2012 – Martin Schwarz Lausten og Jesper Hoffmeyer
* 2011 – Nils Aage Jensen og Lone Frank
* 2010 – Lotte Thrane: *Tusmærkemesteren* og Karin Lützen
* 2009 – Tom Buk-Swienty
* 2008 – Bent Østergaard, Kjeld Hansen
* 2007 – Karen Syberg
* 2006 – Peter K.A. Jensen, Knud Vilby
* 2005 – Tine Bryld
* 2004 – Ebbe Kløvedal Reich
* 2003 – Troels Kløvedal, Bent Jørgensen
* 2002 – Ole Grünbaum
* 2001 – Steffen Heiberg
* 2000 – Mogens Jansen
* 1999 – Jørgen Knudsen
* 1998 – Jørn Lund
* 1997 – Anne Knudsen
* 1996 – Else Marie Boyhus
* 1995 – Hans Hertel
* 1994 – Ole Lange
* 1993 – Erik Nørgaard
* 1992 – ikke utdelt
* 1991 – Eric Danielsen
* 1990 – Peter Olesen
* 1989 – Lise Warburg
* 1988 – Harald Andersen
* 1987 – Iørn Piø
* 1986 – Erik Hansen
* 1985 – Tor Nørretranders
* 1984 – Henny Harald Hansen
* 1983 – Lars-Henrik Olsen
* 1982 – Torben Wolff
* 1981 – Jens Bjerre
* 1980 – Erik Kjersgaard
* 1979 – Jens Rosing
* 1978 – Palle Lauring
* 1977 – Robert Petersen
* 1976 – Steen Eiler Rasmussen
* 1975 – R. Broby-Johansen
* 1974 – P.V. Glob
* 1973 – Kaj Birket-Smith

## Eksterne lenker
* Dansk forfatterforening - oversikt over danske litteraturpriser
Erik Fossum

**Erik Fossum** (født 8. juni 1947 i Åmot) var direktør ved Brønnøysundregistrene fra 1994 til 2013. Gjennom perioden som toppleder ved Brønnøysundregistrene har han vært sentral i utviklingen av mange registerordninger som har stor betydning for samfunnet. Han har vært en viktig bidragsyter til økt samarbeid mellom offentlige etater for å sikre effektive og gode elektroniske tjenester for næringslivet, enkeltpersoner og offentlig sektor. De norske registerløsningene og de elektroniske løsningene for næringslivet er blant de fremste i verden og er modell for etablering av tilsvarende løsninger i mange andre land. Erik Fossum har gjennom sine vel 18 år som direktør ved Brønnøysundregistrene lagt ned en uvurderlig innsats for å utvikle helhetlige registertjenester og på den måten bidratt til å sette Norge i førersetet når det gjelder samordning og forenkling. Han har vært en pådriver for etableringen og oppbyggingen av Altinn, og i tillegg vært sentral i samarbeidet mellom nasjonale foretaksregistre og informasjonsleverandører i 26 land gjennom European Business Register (EBR) og European Commerce Register Forum (ECRF).  

## Utmerkelser
For sin innsats for oppbyggingen av Brønnøysundregistrene er Fossum utnevnt til St. Olavs Orden -Ridder av 1. klasse. For sin innsats med å etablere og utvikle Altinn fikk han Rosings hederspris i 2016.

## Referanser


## Eksterne lenker
*
Rød+Grøn

***Rød+Grøn*** er et dansk tidsskrift, medlemsblad for partiet Enhedslisten. Bladet kommer ut ti ganger årlig.

Bladet er i tidsskriftsformat, vanligvis på 32 sider. Opplaget er (per mai 2013) 10&nbsp;700 eksemplarer, og redaktør Simon Halskov.

## Eksterne lenker
* ''Rød+Grøn'' på Enhedslistens nettsider  (PDF-versjoner for nedlasting)
Kvåle stadion

**Kvåle stadion** er en fotballbane i Sogndal med naturgres, friidrettsanlegg med kunststoffdekke, oppmerking til tennis, volleyball, badminton og basketball. Et tribunebygg som blir disponert av Sognahallen, inneholder en gymsal på 20x11 meter, garderober og utleielokaler. Anlegget er ett sameie mellom Sogndal IL og Sogndal kommune

## Eksterne lenker
* Kvåle stadion
Olaf Tellefsen

**Olaf Tellefsen** (født 26. februar 1909 i Nes ved Flekkefjord, død 17. januar 1990) var en norsk jurist og diplomat.

Han var sønn av kjøpmann Tønnes Andreas Tellefsen (1875–1949) og Inger Marie Andersen (1876–1945), og giftet seg i 1946 med Mary-Calvert Mimott Brewer (1917) fra New York City som etterhvert ble tildelt St. Olavsmedaljen. Etter examen artium fra latinerlinjen 1929 og cand.jur. 1933 var han praktikant ved et sorenskriverkontor i Dalane, såvel som ansatt i Lånekassen for jordbrukere og fiskere 1933–1936, dommerfullmektig i Volda 1937 og overrettssakfører en kort tid i 1938 før han tok Utenriksdepartementets aspirantkurs. Han tjenestegjorde blant annet som abassadør til Polen, Israel og Thailand.   

## Posteringer
* 1938 sekretær UD 
* 1939 attaché ved konsulatet i Bordeaux
* 1940 sekretær ved UD i London
* 1941 dommer og lagdommer ved norske sjøfarts-domstoler i England
* 1944 visekonsul i New York City samt krigsadvokat for de norske styrker i Canada og USA
* 1950 byråsjef i UD 
* 1951 konsul i Hongkong,
* 1954 generalkonsul i Hamburg
* 1959–1962 ambassadør til Polen
* 1962–1964 ambassadør til Israel, fra 1963 sideakkreditert til Kypros.
* 1964–1970 generalkonsul i Göteborg
* 1970–1974 ambassadør til Thailand, sideakkreditert til Kuala-Lumpur 1970, Rangoon og Manila 1972. 

## Æresbevisninger
* Kommandør av St. Olavs Orden 1971
* Deltakermedaljen 
* Haakon VIIs 70-årsmedalje
* Kommandør av den svenske Nordstjerneordenen 
* Kommandør av Forbundsrepublikken Tysklands fortjenstorden 1960

## Referanser
Utenlandske direkteinvesteringer

**Utenlandske direkteinvesteringer** (engelsk: *foreign direct investments*, FDI) er enkeltpersoners eller juridiske personers direkte investeringer i produksjon eller forretningsdrift i utlandet. Både oppkjøp av utenlandsk virksomhet og ekspansjon av egen virksomhet til utlandet kan regnes som slike investeringer.

OECD og IMF avgrenser utenlandske direkteinvesteringer til oppkjøp der den utenlandske investoren eier 10 % eller mer av de aksjene som gir rettigheter i virksomheten. Hvis investoren eier mindre enn 10 % av aksjene, men likevel innehar en utøvende rolle i eierstyringen, kan det likevel regnes som en utenlandsk direkteinvestering. Investoren trenger ikke å ha absolutt kontroll, men må kunne påvirke virksomhetsledelsen. Dette er investeringer som gjøres for å oppnå varig innpass i en virksomhet som operer utenfor økonomien til investoren. Investeringsmidler som kan klassifiseres som utenlandske direkteinvesteringer inkluderer derfor innskudd av egenkapital, reinvesteringer av utbytte fra virksomheten, samt tildeling av kortsiktige og langsiktige lån mellom morselskap og datterselskap.

Generelt har den største veksten i mottatte direkteinvesteringer kommet i utviklingsøkonomier, hvilket har en klar sammenheng med befolkningsveksten og stigende bruttonasjonalprodukt i disse delene av verden. Ettersom utenlandske direkteinvesteringer kan sees på som en indikator på integrasjon i verdensøkonomien, blir statistikk ofte brukt til å studere grader av økonomisk globalisering. Her er det naturlig å studere slikt som utgående og inngående direkteinvesteringer som andel av bruttonasjonalprodukt, i tillegg til reinvesteringer av egenkapital og overskudd, for å nevne noen faktorer.

Vertslandet kan dra fordeler av skatteinntekter, teknologiske nyvinninger, risikovillig kapital og partnerskap i forskning og utvikling (FoU).

## Referanser


## Litteratur
*
*
Mazasfengselet

**Mazasfengselet** (fransk: *Prison Mazas*) var et fengsel i Paris i Frankrike. Fengselet lå nær der Gare de Lyon etterhvert ble anlagt. Fengselet ble revet i 1900.

Det ble tegnet av arkitekten Émile Gilbert og tatt i bruk i 1850. Det dekket et areal på ca. 130&nbsp;ha, og hadde seks bygninger med 1199 fengselsceller, på størrelsen 3,85 x 1,85 m 

I 1863 var Georges Clemenceau fengslet her.  Under Pariserkommunen satte opprørerne mange av sine motstandere i dette fengselet. Etter at opprøret var slått ned havnet mange av de selv der, blant andre Arthur Rimbaud og Henri Rochefort.

## Eksterne lenker
* 
* Ifnoside på fransk
Sognahallen

**Sognahallen** er en storhall i Sogndal med innendørs fotballbane med internasjonale mål, handball-, badminton-, basket- og volleyballbaner, pluss bandy. Videre er det friidrettsanlegg for sprintdistanser, kule, tresteg og lengde – og klatreanlegg med mange løyper, der den høyeste er 18 meter høy. Anlegget inneholder òg buldrevegg.

Songnahallen AS vart skipet 6. juni 1997. Sognahallen A/S er eiendomsselskapet som ble etablert for å realisere Sognahallen. Hovedaksjonærene er Sogndal kommune og SIL Tribunen A/S, men på eiersiden er òg nabokommuner, idretten og næringslivet representert

## Eksterne lenker
* Meir enn ei fotballbane med tak over!
Ostefat

**Ostefat** er et fat til servering av ost. På 1700- og 1800-tallet var det brukt ostefat av tre. Det var gjerne dreide, runde fat med stett, men det var også brukt runde eller kvadratiske trefat med fire føtter. I annen halvdel av 1800-tallet ble det mer vanlig med ostefat eller *osteasjetter* av porselen eller steintøy. Disse er gjerne kvadratiske og har ofte avskårne eller avrundede hjørner.

## Litteratur
* Halvorsen, Josef og Larsen, Kjell Egil (1997): *"Gammelt Porsgrund" Klenodier verd å eie.* Porsgrunn. ISBN 82-992998-2-9.
* Østby, Jon Birger (1984): *Nomenklatur for melkestell. Med tegninger av Torill Sand.* Oslo.

## Eksterne lenker
* Se ostefat i DigitaltMuseum.
FDI

**FDI** kan vise til:

* Frégate de défense et d’intervention
* Utenlandske direkteinvesteringer (*foreign direct investment*)
Ostestaup

**Ostestaup** er et kar til servering av ost. Ostestaup er lagget, og ofte er tre eller fire staver forlenget som føtter. De har rundt eller ovalt tverrsnitt og har ikke lokk. Enkelte ostestaup har en eller flere hanker, og de har ofte svidd eller skåret dekor. Det kan være vanskelig å skille ostestaup fra smørstaup og staup til å drikke av. Noen har trolig også vært brukt til flere formål, men staup til å drikke av har gjerne tynnere staver og oftest to hanker.

Betegnelsen ostestaup har også noen steder vært brukt om dreide ostefat med stett.

Noen synonymer: kolle, ostekodde, ostekolle

## Litteratur
* Østby, Jon Birger (1984): *Nomenklatur for melkestell. Med tegninger av Torill Sand.* Oslo.

## Eksterne lenker
* Se ostestaup i DigitaltMuseum.
Evelop Airlines

**Evelop Airlines** er et spansk flyselskap med hovedbase i Palma de Mallorca. Flyselskapet opererer rute- og charterflygninger i Spania, Europa og Afrika med sin Airbus A320-maskin. A330-/A350-maskinen flyr kun langdistanse fra Madrid og til Mellom-Amerika og Afrika. Evelop Airlines er sammen med sitt søsterselskap Orbest, datterselskaper av den spanske reisegiganten Barceló Group.

## Destinasjoner
Evelop Airlines har ruteflyvninger fra Spania til Cuba, Den dominikanske republikk, Mauritius, Mexico og Portugal, samt at de har charterflyvninger fra Spania til flere Europeiske land, som for eksempel Danmark, Norge, Sverige og Tyskland.

## Flåte
Evelops flåte består august 2020 av:



## Referanser


## Eksterne lenker
* 
Evelop Airlines
Smørkanne

**Smørkanne** er et kar til servering av smør. Smørkanner har rundt tverrsnitt, hank og hengslet lokk. De kan være laget av tre eller metall. Det kan noen ganger være vanskelig å skille mellom smørkanner og drikkekanner, men en hovedregel er at smørkanner gjerne er videre og lavere enn kannene som er beregnet til å drikke av. Smørkanner av tre har gjerne svidd eller skåret dekor i innsiden av lokket og gjerne spor etter salt. Dreide smørkanner av hel ved har ofte et hull midt i bunnen for å hindre at de så lett skal sprekke.

Noen synonymer: smørambar, smørask, smørkjenge, smørkopp, smørslåga, smørøskje, trøystar

## Litteratur
* Østby, Jon Birger (1984): *Nomenklatur for melkestell. Med tegninger av Torill Sand.* Oslo.

## Eksterne lenker
* Se smørkanner i DigitaltMuseum.
Harriet Holters hus

**Harriet Holters hus** er en bygning på Universitetet i Oslos campus på Blindern. Den er oppkalt etter sosialpsykologen Harriet Holter og huser Institutt for sosiologi og samfunnsgeografi. Bygningen ble oppført i 1966.

## Referanser
Norges ambassade i Tel Aviv

**Norges ambassade i Tel Aviv** er en norsk utenriksstasjon som ivaretar diplomatiske forbindelser med staten Israel. Ambassaden holder til i bydelen Ramat Aviv i Tel Aviv. Per 2023 har ambassaden 15 medarbeidere hvorav 7 av disse er utsendte.

Fremskrittspartiet har lenge kjempet for at den norske ambassaden i Israel skal kunne ligge i hovedstaden Jerusalem. I 2021 ble det stilt et representantforslag av 6 representanter fra FrP om å flytte dagens ambassade i Israel fra Tel Aviv til Jerusalem, forslaget ble senere nedstemt på Stortinget. Ingen ble skadet da en granat eksploderte i hagen til ambassaden i juni 2025.

## Liste over ambassadører
Siden diplomatiske forbindelser ble etablert 19. juli 1950 har følgende vært stasjonssjef:

* 1950–1952 Ivar Lunde var legasjonsråd og chargé d'affaires
* 1952–1958 Ernst Hougen fra Aten
* 1958–1962 Per Vennemoe som chargé d'affaires
* 1962–1964 Olaf Tellefsen
* 1964–1966 Per Vennemoe
* 1966–1971 Kaare Ingstad
* 1971–1975 Petter Graver
* 1975–1979 Odd Gerhard Jakobsen
* 1980–1984 Knut Aars
* 1984–1989 Torleiv Anda
* 1989–1993 John Egil Grieg
* 1993–1994 Herman Pedersen
* 1994–1997 Sven Erik Svedman
* 1997–2001 Svein Ole Sæther
* 2001–2004 Mona Juul
* 2005–2010 Hans Jacob Biørn Lian
* 2010–2015 Svein Sevje
* 2015–2020 Jon Hanssen-Bauer
* 2020–2023 Kåre Reidar Aas
* 2023– Per Egil Selvaag

## Referanser
Elklagenemnda

**Elklagenemnda** er en norsk tvistebehandlingsordning for klager på nettselskaper og kraftleverandører fra forbrukerkunder.

Ordningen ble opprettet i 1991 som en konsekvens av at Norges vassdrags- og energidirektorat setter som konsesjonsvilkår at selskapene må være tilknyttet en godkjent bransjenemnd som beskrevet i forbrukerkjøpsloven §&nbsp;61&nbsp;a. Dagens ordning har sitt grunnlag i en avtale av 29. januar 2007 mellom Energi Norge og Forbrukerrådet.

Vedtak fra Elklagenemnda er kun rådgivende, men det innklagede selskapet må gi en begrunnet melding til klageren dersom vedtaket ikke vil bli fulgt.

Elklagenemnda består av to representanter oppnevnt av Forbrukerrådet og to representanter oppnevnt av selskapene, samt en uavhengig jurist som leder.

## Referanser


## Eksterne lenker
*
Carl Johan Bruhn

**Carl Johan Bruhn** (født 12. juli 1904 på Frederiksberg, død 28. desember 1941 ved Haslev) var en dansk motstandsmann, som under andre verdenskrig var kaptein i Special Operations Executive.

## Bakgrunn
Bruhn vokste opp i et kristent og fedrelandssinnet middelklassehjem. Han fullførte gymnaset i 1923, var en kort tid i handelslære, men begynte i stedet å studere skogbruk. Bruhn tok skogfogdeksamen i 1928. Året etter reiste han til Malaya, der han arbeidet ved en gummiplantasje i Malakka. Under oppholdet i Malaya ble han gift med en britisk lege, Anne Connan.

I 1932 vendte han hjem til Danmark og ble sjef ved et sagbruk. Det gikk dårlig økonomisk og i 1934 reiste han til Storbritannia, der han begynte på medisinstudier ved University of London. I september 1940 var han ferdig utdannet lege. Planen var at han skulle vendte tilbake til Malaya som legemisjonær, men verdensbegivenhetene satte en stopper for dette.

## Andre verdenskrig
Etter Tysklands okkupasjon av Danmark, var Bruhn interessert i å gjøre en innsats for sitt hjemland. I oktober 1940 meldte han seg til tjeneste for Special Operations Executive og ble en del av den første gruppen av dansker britene ga opplæring som fallskjermsoldater. Han deltok i planlegging av aktiviteter rettet mot Danmark. Inndelingen av Danmark i motstandsregioner tilskrives Bruhn. Han ivret videre for å sende over agenter for å etablere radioforbindelse og kontakt med motstandsbevegelsen.

Bruhn deltok i SOEs første forsøk på å sende agenter til Danmark, en operasjon med navnet Operation Chilblain som startet 27. desember 1941. Bruhn var en av to agenter som ble sendt inn over Danmark i denne operasjonen. Den andre var Mogens Hammer, som var radiotelegrafist. De to ble sluppet ut i fallskjerm over skogen ved Haslev. Bruhns fallskjerm åpnet seg ikke og han styrtet i døden. SOEs planer for motstandsarbeidet ble dermed forsinket.

## Utmerkelser og ettermæle
Bruhn ble post mortem tildelt Kong Christian Xs erindringsmedalje for deltakelse i krigen 1940–45.

I 1945 ble det reist et monument til hans minne i Torpeskoven ved Haslev.

## Referanser


## Eksterne lenker
* «Nærkontakt fra London», *Information*, 27. juli 2010
Gunna Starck

**Gunna Starck** (født 1943) er en dansk politiker fra Venstresocialisterne, senere Enhedslisten. Hun var i tiden fra 1986 til 1989 byplanborgmester i Københavns Kommune.

Starck ble politisk aktiv i 1967, da hun begynte som student ved Københavns Universitet. Hun engasjerte seg i kvinnebevegelsen, og noen år senere i VS.

I 1986 ble hun byplanborgmester, og hennes embedsperiode var preget av spektakulære aksjoner, blant annet møtte hun et amerikansk krigsskip på Københavns Havn med protester fra en gummibåt. Hun sluttet som borgmester i 1989, men fortsatte deretter åtte år i Københavns Borgerrepræsentation og satt i Socialudvalget og Miljø- og Teknikudvalget.

Inntil 2006 var hun sekretær for Enhedslisten i København. I 2009 ble hun medlem av Indre By Lokaludvalg. Starck var i 2011 sterkt engasjert i prosjektet «skip til Gaza».

## Referanser


## Eksterne lenker
* Om Gunna Starck på ''alltinget.dk''
Nordisk mesterskap i troppsgymnastikk 1997

**Nordisk mesterskap i troppsgymnastikk 1997** for senior ble arrangert 24. - 26. mai 1997, i Sverige. Dette mesterskapet var for klubblag, ikke for landslag. 

Konkurranseformen var *Nordisk klasse* (tilsvarende dagens TeamGym), slik at det konkurreres sammenlagt i gymmix (frittstående), tumbling og trampett.

## Resultater
### Kvinner

### Herrer

### Mix
Flavia Maximiana Theodora

**Flavia Maximiana Theodora**, også kjent som Theodora, var en romersk keiserinne, hustru av Constantius Chlorus.

Hun er ofte referert til som stedatter av keiser Maximian i antikke kilder, noe som har fått historikere som Otto Seeck og Ernest Stein til å slutte at hun var født fra et tidligere ekteskap mellom Eutropia, hustru av Maximian, og Afranius Hannibalianus. I henhold til denne teorien ville Theodoras far ha vært konsul i 292 og pretorisk prefekt under Diokletian.

Historikeren Timothy Barnes utfordret dette synet ved at alle «stedatter-kilder» har avledet all deres informasjon fra det delvis ikke pålitelige verket *[[Enmannsche Kaisergeschichte|Kaisergeschichte]]* mens mer pålitelige kilder viser til Theodora som Maximians biologiske datter. Han konkluderte at hun var født ikke senere enn ca. 275 ved en ukjent tidligere hustru av Maximian, muligens en av Hannibalianus' døtre.

I 293 giftet Theodora seg med Flavius Valerius Julius Constantius (senere kjent som Constantius Chlorus eller som Konstantius I), far til Konstantin den store, etter at han hadde skilt seg fra sin første hustru Helena for å styrke sin politiske posisjon. Paret fikk seks barn:

* Flavius Dalmatius;
* Julius Constantius, far av keiser Julian og ukjent datter av Constantius II;
* Hannibalianus (må ha dødd før keiserlige utrenskninger som skjedde i 337 ettersom han ikke er listet blant ofrene);
* Anastasia, som var gift med Bassianus;
* Flavia Julia Constantia, hustru av Licinius;
* Eutropia, mor av Nepotianus.

## Referanser


## Litteratur
* Barnes, Timothy D. (1982): *The New Empire of Diocletian and Constantine*. Cambridge, MA: Harvard University Press. ISBN 0-7837-2221-4

## Eksterne lenker
*
Amfi Sogningen

**Amfi Sogningen**, tidligere **Sogningen Storsenter** er et kjøpesenter i Sogndal med 60 butikker. Senteret er på  m². 

Senteret ligger like ved riksvei 5 midt i Sogndal sentrum. 
Sogningen Storsenter endra navn til AMFI Sogningen i 2012.

## Eksterne lenker
* Amfi Sogningen
Bent Hindrup Andersen

**Bent Hindrup Andersen** (født 1943) er en dansk arkitekt og politiker, tidligere folketingsmedlem for Enhedslisten i Horsenskredsen (Vejle Amtskreds) og europaparlamentsmedlem for Junibevægelsen.

Andersen gikk ut fra Gammel Hellerup Gymnasium i 1961 og utdannet seg deretter til arkitekt ved Kunstakademiets Arkitektskole i København i 1969. Han underviste ved Kunstakademiets Arkitektskole fra 1969 til 1974, var ansatt ved Henning Larsens tegnestue fra 1967 til 1973 og var forsker ved Statens Byggeforskningsinstitut fra 1972 til 1992.

Han var tidligere medlem av Kommunistisk Arbejderparti. I 1992 stilte han opp til Folketinget for Enhedslisten i Vejlekredsen, og ble valgt inn ved valget i september 1994. Han satt i Folketinget til 10. mars 1998. I 2003 ble han medlem av Europaparlamentet, der han satt til 2004. Han stilte igjen opp til  folketingsvalget i september 2011 i Horsens, men kom ikke inn.

I 1992 ble Andersen kåret til «Årets Dyreven» i Danmark.

## Referanser


## Eksterne lenker
* 
*
Bjørn Skogstad

**Bjørn Skogstad** (født 1961) er en norsk tidligere bilsportutøver. Han deltok i EM i rallycross fra 1984 til 1998. Han ble europamester i 1988 og har fire sølv og tre bronsemedaljer i tillegg.

## Referanser


## Eksterne lenker
*
Anders Norstedt

**Anders Norstedt** (født 9. mai 1949) er en tidligere svensk bilsportutøver. Han har tre EM-titler i den gamle divisjon 1-klassen fra 1984 til 1986 han har i tillegg to bronsemedaljer.

## Referanser


## Eksterne lenker
*
Kenneth Hansen

**Kenneth Hansen** (født 29. september 1960 i Götene) er en svensk bilsportutøver. Han har deltatt siden 1983 og debuterte i 1987, da med en femteplass i EM. Han har 14 EM-titler og er dermed den mestvinnende EM-føreren. Han er gift med Susann Bergvall og har to barn.

## Referanser
Per Eklund

**Per Eklund** (født 26. juni 1946) er en svensk rally- og rallycrossfører. Han var aktiv i idretten fra 1964 til 1989 og hadde flere topp ti-plasseringer. Han oppnådde to annenplasser i VM. Eklund debuterte i rallycross i 1990, og ble europamester i 1999.

## Referanser


## Eksterne lenker
*
Salču

**Salču** er et fjell i Karasjok kommune i Finnmark. Det har en høyde på 447 meter over havet.

## Referanser
Hamar kulturhus

**Hamar kulturhus** i Hamar ble offisielt åpnet 14. mars 2014. Det inneholder bibliotek, kino, flere konsertsaler, kulturskole, musikkverksted, kafé, galleri og kontorlokaler. Prøvedrift fra januar 2014, den offisielle åpningen fant sted fra 14. til 16. mars samme år. Huset er hovedbase for Teater Innlandet og tilbyr publikum et rikholdig program med konserter, teater, kino, utstillinger, foredrag og mye mer. 

Hamar kulturhus er utsmykket av kunstnerne Gunilla Klingberg, Johannes Borchgrevink Hansen, Nils Erik Gjerdevik, Mariken Kramer og Hanne Friis. 

Økonomisk ramme var satt til 697 millioner kroner, og arkitekten bak huset er danske Tegnestuen Vandkunsten. Kulturhuset har blitt kritisert for ambisjonen om 700&nbsp;000 besøkende i året i en kommune med bare 30&nbsp;000 innbyggere., men har faktisk nådd sitt mål og er et populært møtested for byens og regionens befolkning. Det skapte også reaksjoner da det ble kjent at Knut Faldbakken, som tok det første spadetaket til kulturhuset i september 2011, ikke var invitert til åpningen.

Noen dager før den offisielle åpningen var det lekkasje i sprinkelanlegget, noe som ødela 500 bøker i biblioteket.
## Referanser


## Eksterne lenker
* 
* Åpning av Hamar kulturhus. NRK.
* Hamar kulturhus nådde sitt hårete mål. Aftenposten.
Ernst Hougen

**Ernst Fredrik Hougen**  (født 25. november 1887 i Kristiansand, død 13. mars 1967) var en norsk diplomat.

Han var sønn av ekspedisjonssjef og kirkestatsråd Knut Johannes Hougen (1854–1954) og Helene Elise Aars Ziesler (1864–1909) som var søster av kommandør Johan Fredrik Ziesler. Faren ble forøvrig gift igjen i 1915 med morens søster, ho Elise Aars Ziesler (1878–1961), men det er ikke så viktig. Kringkastingsmannen Julius Hougen var Ernsts søskenbarn. Selv ble Ernst i 1917 gift med Otilia  Antonie Blumenthal Henriksen (1891–1962). Etter Oslo handelsgymnasium  1906 og studieopphold i Frankrike 1908 med P. W. W. Kildals legat, jobbet han for diverse trevarefirma fra 1906 til 1919, før han fikk jobb i departementene.

## Stillinger
* 1919–1926 underdirektør i Oplysningskontoret for Næringsveiene
* 1926 byråsjef i Utenriksdepartementet
* 1934–1936 visekonsul i Montréal
* 1935 fungerende generalkonsul i New York City  
* 1941 legasjonsråd ved legasjoen i London
* 1942 Norges representant hos general de Gaulle i London
* 1943–1944 representant og sendemann hos den provisoriske franske regjering i Alger
* 1946–? sendemann til Sør-Afrikasambandet, stasjonert i Pretoria
* 1952–1958 ambassadør ved Norges ambassade i Athen, sideakkreditert til Norges ambassade i Tel Aviv

## Premier
* K. St. Olavs Orden i 1946 
* K.^ Æreslegionen i Frankrike 
* K.’ Dannebrogordenen
* K." Den islandske falkeorden
* K.’ Sankt Mauritius' og Sankt Lasarus' orden fra Italia

## Referanser
Sarinda

**Sarinda** er et strykeinstrument fra Sør-Asia. Sarinda er brukt i India, Pakistan, Iran, Nepal og Afghanistan, og har slektskap til en rekke andre sørasiatiske instrumenter, som sarangi, dilruba og esraj.
Sarinda kan ha mellom 3 og 30 strenger. Vanlig oppsett er 3-4 melodistrenger, og resten underliggende resonansstrenger som klinger i bakgrunnen på samme måte som understrengene på hardingfele. I likhet med banjo, hviler stolen på et skinnlokk.

Instrumentet spilles i vertikal stilling med bue holdt i høyre hånd, oftest støttet på bena.

## Litteratur
* John Baily og Alastair Dick (2001). Sārindā [qeychak, sarang, sarinda, sorud, soruz]. Grove Dictionary of Music and Musicians

## Eksterne lenker
Olav Hesjedal

**Olav Harry Hesjedal** (født 4. mai 1942, død 10. september 2014) var en norsk biolog som fra 1970 ledet forsøksarbeidet med vegetasjonskartlegging i Norge knyttet til Økonomisk kartverk. Han var senere undervisningsleder, så dosent i natur- og miljøvernfag ved *Telemark distriktshøgskole*, som siden ble del av Høgskolen i Telemark. Hesjedal var også den første valgte rektor ved begge disse institusjonene, henholdsvis fra 1976 og fra 1994. Ellers karakteriseres hans virke i særlig grad av etablering og ledelse i startfasen av en rekke kunnskapsbaserte institusjoner, blant andre Telemarksforsking i Bø, *Institutt for naturanalyse*, GRID-Arendal og Norgesuniversitetet.

Gjennom hele sitt yrkesaktive liv deltok Olav Hesjedal ellers i en rekke utvalg og styrer og innen samfunnsutvikling og forskning, både regionalt, nasjonalt og internasjonalt. Blant annet i arbeidet *med Norsk Kartplan* (1978-83), *Hovedkomitéen for norsk forskning* (1978–1982), og i Hovedstyret for Norges forskningsråd (1996–2000). Han var også norsk representant i prosjekter under Europarådet, blant annet *Lifelong learning for equity and social cohesion* og *Gisdata Steering Committee*.

Fra 1998–2008 medvirket han gjennom et tiår i utviklingen av *University of the Arctic*, både rent organisatorisk og ved utvikling av studietilbud og utvekslingsprogram. Ved femårsjubileet for UArctic var han en av åtte personer i det cirkumpolare samarbeidsnettverket som ble æret for sitt bidrag til planlegging og realisering av organisasjonen. Og som en markering av denne innsatsen har den USA-baserte studentutvikslingsorganisasjonen Scandinavian Seminar opprettet et stipend kalt *"the Olav Hesjedal Scandinavian Seminar Fellowship"* for kandidater som vil studere ved institusjoner innen University of the Arctic i Norge/Norden. Stipendet er på 25 000 $ og ble første gang tildelt høsten 2014.

Olav Hesjedal er eneforfatter eller delforfatter til ca. 150 publikasjoner, som spenner fra klassifisering og kartlegging av naturressurser i inn- og utland til forsknings- og utdanningspolitikk på regionalt, nasjonalt og internasjonalt nivå. Et mindre antall arbeider er publisert i internasjonale fagbokserier og tidsskrifter med referee-ordning, mens hoveddelen av produksjonen er tidsskriftartikler, kompendier, studieplaner, offentlige utredninger og plandokumenter.

## Referanser


## Eksterne lenker
* Høgskolen i Telemark
* Telemarksforsking
* GRID-Arendal
* Norgesuniversitetet
* Forskningsrådet
* Europarådet 
* University of the Arctic
* Scandinavian Seminar
*
Pia Raug

**Pia Raug Nielsen** (født 21. februar 1953 i Odense) er en dansk sangerinne og forfatter, engasjert på den politiske venstresiden.

Raug vokste opp i et hjem med en far som var musiker, og blant annet spilte på sag. Da hun i 1973 flyttet til Århus og begynte på Aarhus Universitet kom hun snart i kontakt med byens folkemusikkmiljø og begynte å opptre.

Hun ga ut sin første LP i 1978, *Hej lille drøm*. Den sikret henne  gullplate for 50&nbsp;000 solgte eksemplarer. Siden har hun gitt ut en rekke musikkalbum og publisert bøker.

Raug stilte i 1991 opp for Enhedslisten, dog uten å bli valgt inn. På Junibevægelsens landsmøte i 2008 ble hun valgt inn i organisasjonens ledelse. Raug har også blitt valgt som den danske opphavsrettsorganisasjonen Kodas representant på komponistenes verdenskongress. Hun ledet interesseorganisasjonenn DJBFA, Danske Jazz-, Beat- og Folkemusik Autorer fra 2008 til 2012.

De siste år har Raug især sunget salmer og ofte opptrådt i kirker.

## Diskografi
* *Hej Lille Drøm*, 1978
* *Saga*, 1979
* *Det*, 1981
* *Iskrystaller*, 1983
* *Længsel*, 1987
* *Forår i Menneskenes Land*, 1988
* *Husker du*, 1990
* *Håbet*, 1991
* *Hjertesproget*, 1993
* *Silke og stål*, 1994
* *Ind Under Jul*, 1996
* *Farver og Forvandlinger*, 1998

## Bibliografi
* *Huset: nøgen går jeg i bevidsthedens hus* (prosa), 1984
* *Bristepunktet* (roman), 2000

## Referanser


## Eksterne lenker
* 
* 
*  Om Pia Raug på ''Dansk kvindebiografisk leksikon''
Aku-Aku

***Aku-Aku*** er en norsk-svensk dokumentarfilm fra 1960. Filmen er laget av Thor Heyerdahl og inneholder autentiske opptak fra hans ekspedisjon til Påskeøya i 1955–1956.

Heyerdahl organiserte i 1955 en ekspedisjon til Påskeøya for å bevise sin teori om at folket som koloniserte Polynesia og Påskeøya kom fra Sør-Amerika og ikke fra det asiatiske fastlandet i vest. I tillegg til 25 arkeologer var det også med en fotograf som dokumenterte utgravingene. Erling J. Schjerven fanget også på film forholdet mellom ekspedisjonens deltakere og lokalbefolkningen, som kunne fortelle at de hadde kjent til statuenes hemmeligheter i 12 generasjoner og kunne vise hvordan de var hogd ut og fraktet.

## Referanser


## Eksterne lenker
*
Vestfold flyttbare fylkesskole

**Vestfold flyttbare fylkesskole** ble opprettet i 1907 og nedlagt i 1953. Skolen var ambulerende og flyttet undervisningssted regelmessig. Skolen ble drevet av Vestfold fylkeskommune og var den lengst eksisterende ambulerende fylkesskolen i landet. 

## Historie
Jarlsberg og Larvik amts flyttbare amtsskole ble opprettet av amtstinget i 1907. Skolen skiftet navn i 1919 til Vestfold flyttbare fylkesskole, eller ungdomsskole som det også ble kalt (ikke det samme som ungdomsskole i dagens forstand). Skolen ble avviklet i 1953, som den lengstlevende flyttbare fylkesskolen i landet.    

Flyttbare fylkesskoler har sin bakgrunn i amtsskolene (ungdomsskolene) som ble etablert i alle amtene etter vedtak i Stortinget i 1875. Amtsskolene skulle gi bygdeungdommen mulighet til en videre skolegang etter endt allmueskole. For å kunne gi et tilbud til flest mulig ble det anbefalt at skolene var ambulerende, dvs. at de flyttet fra bygd til bygd. Skolene ble underlagt amtsskolestyret (fylkesskolestyret) fra 1889.   

I Vestfold ble det etablert to ambulerende skoler i 1875; Søndre- og Nordre Amtsskole. Begge disse fikk etter hvert egne skolebygninger og ble faste (hhv. Skiringssal og Sverressal, sistnevnte nedlagt i 1926). I forbindelse med skolene ble faste, bestemte amtsskolestyret at det skulle etableres en ny og flyttbar amtsskole, beregnet på «de mer afsides liggende Bygder i Amtet». Den nye skolen startet opp 16. oktober 1907 på gården Svelvik på Tjøme med 30 elever i alderen 14 til 27 år. I 1909 flyttet skolen videre til Lardal, og deretter til Brunlanes. Læreren flyttet da med. 

Amtsskolene bygde på avsluttende folkeskole og bestod av et kurs på 30 skoleuker, enten over ett eller to år. Det ble undervist i kunnskapsfag som lesing, historie, geografi, naturkunnskap og regning. Skolen hadde egen elevforening.  

Under krigen 1940–1945 var skolen stengt, og etter krigen var elevtallet stadig synkende. I 1953, da skolen var lokalisert i Ramnes, var det så få elever at det ikke var grunnlag for å sette i gang noe kurs. Skolen startet aldri opp igjen. 
 
## Arkivet
Arkivet etter den flyttbare fylkesskolen oppbevares i Vestfoldarkivet. Arkivet dekker hele perioden for skolens eksistens; 1907–1954. For den første perioden er det kun en fortegnelse over undervisningen som er bevart. Denne inneholder imidlertid både fortegnelse over elevene og årsberetninger for skolen og gir dermed god informasjon om skolens første år. Det øvrige arkivmaterialet består av saksarkiv, en karakterprotokoll, fraværsdagbøker og regnskap. Det er også bevart håndskreven elevavis etter elevforeningen.

## Se også
* Amtsskole
* Fylkeskommune
* Vestfold fylkeskommune

## Litteratur
* Kristian Nygård m.fl.: *Frå amtsskole til folkehøgskole*. Trondheim 1951
* Halvdan Asphaug, *Vestfold fylkes ungdomsskoler i 75 år*, Tønsberg aktietrykkeri 1951.

## Eksterne lenker
* 
*